Guvernul a modificat Codul Silvic, iar tăierile "la ras" vor fi interzise. Parlamentul are ultimul cuvânt
Se schimbă legislația cu privire la tăierile ilegale de păduri și furtul de lemne. Potrivit noului Cod Silvic, aprobat joi de Guvern, tăierile la ras vor fi interzise în toate ariile naturale protejate din România, adică în peste 40% dintre păduri.
De asemenea, statul va putea face împăduriri pe suprafețele abandonate și va putea fi introdusă pază suplimentară.
Persoanele care dau date false în SUMAL sunt acuzate de fals în declarații. În acest caz sunt prevăzute pedepse cu închisoarea, de la unu la cinci ani. Modificările vor fi trimise la Parlament pentru aprobare.